**Obavijest fakuletima**

**Predstavljamo studentski.hr – portal za sve studente**

**Zagreb, 12. studeni 2013.**

Poštovani, krajem rujna s javnim radom krenuo je studentski.hr, portal kojeg su osmislili i realizirali sami studenti. Imajući na umu potrebe hrvatskog studenta, portal je osmišljen upravo na način kako bi te potrebe i zadovoljio, nudeći sve ne jednom mjestu – od informacije do materijala. Pozivamo vas da proučite naš portal na adresi [www.studentski.hr](http://www.studentski.hr) i da zajedničkom suradnjom doista krojimo kvalitetniju studentsku svakodnevicu.

Rubrike koje smo osmislili vođeni idejom potpune prilagodbe studentskim potrebama počinju sa studentskim vijestima koje studenta informiraju o najbitnijim događanjima iz akademske sfere ali i društvenog, kulturnog i sportskog studentskog života. Također, vijesti dobivamo i od naših studenata – dopisnika koji se trenutno nalaze na studiju u inozemstvu pa nastojimo dati i pozitivan impuls i ohrabriti sve studente na proširivanje vidika.

Cilj nam je postati referentan studentski medij putem kojeg će svaki student uistinu moći doznati sve aktualnosti te nam u tom pogledu treba i vaša pomoć. Nudimo vam besplatan medijski prostor na kojem ćete moći širu studentsku javnost, ali i svoje studente informirati o promjenama, aktualnostima i događajima koji se događaju na vašem fakultetu te na taj način zasigurno i popularizirati svoj fakultet i studijske smjerove koje nudite.

Također, na našem smo portalu veliki prostor ostavili i za prezentaciju studentskih udruga i projekata i to na način da potičemo sve udruge i projekte da nam se sami javljaju jednostavnim preuzimanjem obrasca s portala. Tu također pozivamo vas i vaše studente da se putem Studentskog.hr predstavite široj javnosti i predstavite uspješne udruge i projekte kojima se vaš fakultet ponosi.

No ažururne i točne vijesti i popis udruga i projekata nisu jedino što nudimo studentu. Na našem portalu po prvi puta popisani su svi sveučilišni gradovi, fakulteti, semestri i kolegiji, te se u krajnjoj kategoriji rubrike Materijali korisniku nudi mogućnost preuzimanja i postavljanja studentskih materijala.

Tu je i studentski Oglasnik na kojem se može pronaći raznolika ponuda studentskih usluga,instrukcija, prodaja knjiga, ali isto tako studentu je omogućeno i postavljanje vlastitog oglasa.

Svakodnevno se ažurira i popis studentskih poslova iz cijele Hrvatske kako bi se na jednom mjestu najažurnije i najcjelovitije pred studenta stavila kompletna ponuda poslova koji bi ga mogli zanimati.

Još vas jednom pozivamo da sve informacije, vijesti, promjene i novosti o funkcioniranju vašeg fakulteta šaljete na našu adresu!

**Kontakt:**

Lucija Kosor

Glasnogovornica projekta

mob: +385 98 977 1834

mail: lucija.kosor@studentski.hr

web: [www.studentski.hr](http://www.studentski.hr/)

Udruga „Studentski informativni kutak“ | [www.studentskamreza.com](http://www.studentskamreza.com/) | info@studentskamreza.com